CELEX: 62011CA0390
Language: hu
Date: 2012-10-04 00:00:00
Title: C-390/11. sz. ügy: A Bíróság (negyedik tanács) 2012. október 4-i ítélete (a Nejvyšší správní soud (Cseh Köztársaság) előzetes döntéshozatal iránti kérelme) — CS AGRO Ronov s.r.o. kontra Ministerstvo zemědělství (Mezőgazdaság — Cukorágazat — Közös piacszervezés — Szerkezetátalakítási támogatás iránti kérelem — A termelő azon kötelezettségvállalása, hogy a továbbiakban nem szállít bizonyos mennyiségű kvótán belüli cukorrépát — Fogalom — A termelő egyoldalú nyilatkozata — A támogatás nyújtásának megtagadása — A létező szállítási szerződés felmondásának szükségessége)

24.11.2012   
            
            
               HU
            
            
               Az Európai Unió Hivatalos Lapja
            
            
               C 366/14
            
         A Bíróság (negyedik tanács) 2012. október 4-i ítélete (a Nejvyšší správní soud (Cseh Köztársaság) előzetes döntéshozatal iránti kérelme) — CS AGRO Ronov s.r.o. kontra Ministerstvo zemědělství
   (C-390/11. sz. ügy) (1)
   
   (Mezőgazdaság - Cukorágazat - Közös piacszervezés - Szerkezetátalakítási támogatás iránti kérelem - A termelő azon kötelezettségvállalása, hogy a továbbiakban nem szállít bizonyos mennyiségű kvótán belüli cukorrépát - Fogalom - A termelő egyoldalú nyilatkozata - A támogatás nyújtásának megtagadása - A létező szállítási szerződés felmondásának szükségessége)
   2012/C 366/22
   Az eljárás nyelve: cseh
   
      A kérdést előterjesztő bíróság
   
   Nejvyšší správní soud
   
      Az alapeljárás felei
   
   
      Felperes: CS AGRO Ronov s.r.o.
   
      Alperes: Ministerstvo zemědělství
   
      Tárgy
   
   Előzetes döntéshozatal iránti kérelem — Nejvyšší správní soud — A Közösségen belül a cukoripar szerkezetátalakítására szolgáló ideiglenes rendszer megállapításáról szóló 320/2006/EK rendelet módosításáról szóló, 2007. október 9-i 1261/2007/EK tanácsi rendelettel (HL L 283., 8. o.) módosított, a Közösségen belül a cukoripar szerkezetátalakítására szolgáló ideiglenes rendszer megállapításáról és a közös agrárpolitika finanszírozásáról szóló 1290/2005/EK rendelet módosításáról szóló, 2006. február 20-i 320/2006/EK tanácsi rendelet (HL L 58., 42. o.) 4a. cikkének értelmezése — A piacok közös szervezése a cukorágazatban — A szerkezetátalakítási támogatás iránti kérelem feltételét jelentő „kötelezettségvállalás” fogalma, amelynek értelmében a cukkorrépa-termelő a továbbiakban nem szállít bizonyos mennyiségű kvótán belüli cukorrépát annak a vállalkozásnak, amellyel az előző gazdasági évben szállítási szerződést kötött — A szerkezetátalakítási támogatás nyújtásának azzal az indokkal történő megtagadása, hogy az említett kötelezettségvállalásnak a létező szállítási szerződés felmondásával, nem pedig a termelő egyoldalú nyilatkozatának formájában kell történnie
   
      Rendelkező rész
   
   
               1.
            
            
               A 2007. október 9-i 1261/2007/EK tanácsi rendelettel módosított, a Közösségen belül a cukoripar szerkezetátalakítására szolgáló ideiglenes rendszer megállapításáról és a közös agrárpolitika finanszírozásáról szóló 1290/2005/EK rendelet módosításáról szóló, 2006. február 20-i 320/2006/EK tanácsi rendelet 4a. cikkének (1) bekezdését úgy kell értelmezni, hogy az arra vonatkozó kötelezettségvállalás, hogy a továbbiakban nem szállít bizonyos mennyiségű cukorrépát a 2008/2009-es gazdasági évben, a termelő egyoldalú nyilatkozatának formáját öltheti.
            
         
               2.
            
            
               Az 1261/2007 rendelettel módosított 320/2006 rendelet 4a. cikkének (1) bekezdését úgy kell értelmezni, hogy a termelő azon egyoldalú kötelezettségvállalása, hogy a továbbiakban nem szállít bizonyos mennyiségű cukorrépát a 2008/2009-es gazdasági évben, mint olyan, nem vonja maga után a cukoripari vállalkozás felé fennálló szerződéses kötelezettségei érvényesíthetetlenségét.
            
         
      (1)  HL C 311., 2011.10.22.